《晚雨后过城东》
宋代·沈遘

东城雨始歇，紫陌无纤埃。佳气四面起，游光泛楼台。

日莫市井合，叫舞何喧豗。我时骑过之，顾瞻颜屡开。

欣其幸如此，平岁无愁猜。吾人虽安坐，犹能咏康哉。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。